લાલ સાડીમાં સજજ મહિલાઓ, ઝભ્ભામાં સજજ યુવકો, કપાળમાં માઁ ઉમિયાની પ્રસાદી સ્વરુપ તીલક, માઁ ઉમિયાના કાર્યની કટિબઘ્ધતાના પ્રતિકરુપે ગળામાં ખેસ અને દિવ્ય ભવ્ય સુશોભીત માઁ ઉમીયાના રથ સાથે ગઇકાલે સવારે ૧૦૦૦ થી વધુ કડવા પાટીદાર યુવાનો- યુવતિઓની બાઇક રેલી જયારે રાજકોટના રાજમાર્ગો પણ ફરી ત્યારે ભકિત અને શકિતનું અનુપમ દ્રશ્ય જોવા મળ્યું હતું. તા. ૧૮ થી રર ડિસેમ્બર દરમ્યાન ઉંઝા ખાતે યોજાનારા માઁ ઉમિયાના લક્ષચંડી મહાયજ્ઞમાં દર્શનાથેૃ પહોચવા રાજકોટમૉ વસતા કડવા પાટીદારના પ્રત્યેક ઘર સુધી માઁ ઉમિયાનું નિમંત્રણ પહોંચાડવા એક ભવ્ય બાઇક રેલીનું આયોજન કરાયું હતું.